ΓΡΑΠΤΗ ΕΡΩΤΗΣΗ E-1114/00

υποβολή: John McCartin (PPE-DE) προς την Επιτροπή

(11 Απριλίου 2000)

Θέμα: Ανώτατα αποδεκτά όρια καταλοίπων και πολιτική παρακολούθησης των καταλοίπων

Τα ανώτατα αποδεκτά όρια καταλοίπων θεσπίζονται για όλα τα ενεργά συστατικά των κτηνιατρικών φαρμάκων που προορίζονται να χρησιμοποιηθούν στην παραγωγή ζωοτροφών βάσει των στοιχείων που παρέχει η φαρμακοβιομηχανία σύμφωνα με αυστηρές απαιτήσεις.

Η νομοθεσία καλεί τα κράτη μέλη ναποβάλουν στην Επιτροπή τα σχέδιά τους για την παρακολούθηση των καταλοίπων στα τρόφιμα για το επόμενο έτος καθώς και τα αποτελέσματα του προηγούμενου έτους. Τα αποτελέσματα αυτά δείχνουν το ποσοστό των καταλοίπων από τα κτηνιατρικά φάρμακα στα δείγματα τροφίμων ανά την Ευρώπη.

Γιατί δεν είναιποχρεωτικό για τα κράτη μέλη ή την Επιτροπή να δημοσιεύει τα εν λόγω αποτελέσματα; Αυτό θα έπρεπε να αποτελεί μέρος του διαρκούς προγράμματος για τη βελτίωση της διαφάνειας και την αποκατάσταση της εμπιστοσύνης των καταναλωτών.

Απάντηση του κ. Byrne εξ ονόματος της Επιτροπής

(29 Μαΐου 2000)

Η οδηγία 96/23/ΕΚ του Συμβουλίου της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(1) επιβάλλει την εφαρμογή στα κράτη μέλη και στις τρίτες χώρες που εξάγουν τρόφιμα προς την Κοινότητα προγράμματα επιτήρησης των καταλοίπων στα ζώντα ζώα και τα προϊόντα ζώων που προορίζονται για ανθρώπινη κατανάλωση. Το κείμενο αναφέρει τα προϊόντα προς επιτήρηση για κάθε ζωικό είδος, καθώς και τις διαδικασίες δειγματοληψίας που πρέπει να εφαρμόζονται για την αναζήτηση των ουσιών.

Η πρώτη εφαρμογή της οδηγίας αυτής έγινε το 1997 για τα βοοειδή, χοιροειδή, αιγοειδή και ιπποειδή, καθώς και για τα πουλερικά και τα προϊόνταδατοκαλλιέργειας. Για τα γαλακτοκομικά προϊόντα, τα αυγά, το κυνήγι και το μέλι, οι διατάξεις της οδηγίας δεν μπόρεσαν να εφαρμοστούν παρά μόνο το 1998 μετά την έκδοση της απόφασης 97/747/ΕΚ, της du 28ης Οκτωβρίου 1997 για τον καθορισμό των επιπέδων και συχνοτήτων δειγματοληψίας που προβλέπονται στην οδηγία 96/23/ΕΚ του Συμβουλίου με σκοπό την ανίχνευση ορισμένων ουσιών και καταλοίπων που απαντώνται σε ορισμένα ζωικά προϊόντα(2) και συμπληρώνοντας τις διατάξεις της οδηγίας.

Η οδηγία 96/23/ΕΚ επιβάλλει τρία στάδια κοινοποίησης των προγραμμάτων επιτήρησης τα οποία εφαρμόζονται από τα κράτη μέλη. Τα κράτη μέλη πρέπει να διαβιβάζουν στην Επιτροπή τα προβλεπόμενα προγράμματα επιτήρησης για το τρέχον έτος, καθώς και τα αποτελέσματα που επετεύχθησαν τον προηγούμενο χρόνο έως τις 31 Μαρτίου του τρέχοντος έτους (άρθρο 8, στοιχείο 3). Η Επιτροπή, μετά από αξιολόγηση των προγραμμάτων επιτήρησης, ενημερώνει τα κράτη μέλη στο πλαίσιο της μόνιμης κτηνιατρικής επιτροπής για το αποτέλεσμα των ελέγχων. (άρθρο 8 στοιχείο 4). Άλλωστε, η Επιτροπή πρέπει επίσης να διαβιβάζει ετησίως στο Κοινοβούλιο και το Συμβούλιο ανακοίνωση για τα αποτελέσματα αυτών των προγραμμάτων επιτήρησης (άρθρο 8 σημείο 5). Το άρθρο 8 σημείο 3 αναφέρει επίσης ότι τα κράτη μέλη δημοσιεύουν το αποτέλεσμα της εφαρμογής των προγραμμάτων αυτών. Άλλωστε, ορισμένα κράτη μέλη δημοσιεύουν ήδη τα αποτελέσματα των προγραμμάτων επιτήρησης με μορφή ετήσιας έκθεσης και ορισμένες φορές τα μεταδίδουν σε μία επίσημη ιστοσελίδα του Διαδικτύου.

Η Επιτροπή καταβάλλει προσπάθειες, μετά την έκδοση της οδηγίας 96/23/ΕΚ, με την στήριξη ομάδων εμπειρογνωμόνων των κρατών μελών, να εναρμονίσει τα δεδομένα τα οποία της παρέχονται από τα κράτη μέλη για να τα καταστήσει συγκρίσιμα και να δώσει όλη την έννοιά της στην προβλεπόμενη έκθεση από το άρθρο 8 της οδηγίας. Πρόκειται για μακρά εργασία στο μέτρο που κάθε κράτος μέλος ανέπτυξε κατά καιρούς τακτικές πολύ διαφορετικές σε θέματα ελέγχου των καταλοίπων και εργαστηριακής ανάλυσης.

Όσον αφορά τα αποτελέσματα των προγραμμάτων επιτήρησης του 1998, θα πρέπει ναποβληθεί έκθεση στη μόνιμη κτηνιατρική επιτροπή, στο τέλος Μαϊου 2000. Έως σήμερα, για το 1999, εννέα κράτη μέλη έχουνποβάλει τα αποτελέσματα των προγραμμάτων ελέγχου. Σύμφωνα με την οδηγία 96/23/ΕΚ, η Επιτροπήπενθυμίζει στα κράτη μέλη τηνποχρέωσή τους να δημοσιεύουν τα αποτελέσματα των προγραμμάτων επιτήρησης και θα μεριμνήσει για την πραγματικήλοποίησή τους. Ομοίως, η Επιτροπή θα βεβαιωθεί ότι τα αποτελέσματα διαβιβάζονται στη συνέχεια στο Συμβούλιο και το Κοινοβούλιο.

(1) ΕΕ L 125 της 23.5.1996.

(2) ΕΕ L 303 της 6.11.1997.